Olyfie Cottage is 'n gerieflike selfsorghuis langs die R301 tussen die Paarl en Franschhoek met slaapplek vir 5 gaste.
Die huis beskik oor 3 slaapkamers en 1 badkamer met 'n bad en 'n stort. Beddegoed en handdoeke word voorsien. Die hoofslaapkamer het 'n dubbelbed, die tweede slaapkamer het 'n enkelbed en die derde kamer het 2 enkelbeddens.
Die kombuis is ten volle toegerus vir selfsorg en koffie, tee en suiker word voorsien. Gaste kan in die sitarea voor die TV met DStv ontspan. WiFi is beskikbaar.
Daar is 'n stoep met braaigeriewe wat gaste gerus kan gebruik.
Die kothuis is ideaal geleë tussen die Bolandse dorpe en net 50 minute vanaf Kaapstad Internasionale Lughawe af.